Publication: Magyar Közlöny
Issue: MK-2010-138 (Year: 2010, Number: 138)
Era: contemporary
Section: Az Országos Választási Bizottság a választási eljárásról szóló 1997. évi C. törvény (a továbbiakban: Ve.) 34. §
Paragraph Index: 216

f) a választás eredményének gyors és hiteles megállapítása. A Ve. 40. § (1) bekezdése értelmében a választási kampány a választás kitûzésétõl a szavazás napjának kezdetéig tart. A Ve. 92. § (3) bekezdése szerint a választásra fordított állami és más pénzeszközök felhasználását az Állami Számvevõszék a választás második fordulóját követõ egy éven belül az országgyûlési képviselethez jutott jelölõ szervezetek és független jelöltek tekintetében hivatalból, egyéb jelölõ szervezetek és független jelöltek tekintetében más jelölt, jelölõ szervezet kérelmére ellenõrzi. Az ellenõrzés iránti kérelmet a választás második fordulóját követõ 3 hónapon belül lehet benyújtani. A kérelemhez bizonyítási indítványt kell csatolni. A Ve. 149. § o) pontja alapján a választási kampány: választási program ismertetése, jelölt, lista, jelölõ szervezet népszerûsítése, választási gyûlés szervezése, plakát elhelyezése, önkéntesek igénybevétele. Az Alkotmány hivatkozott 3. § (3) bekezdése rendelkezik a pártok és a közhatalom szétválasztásáról, arról, hogy a pártok közhatalmat közvetlenül nem gyakorolhatnak, egyetlen párt sem irányíthat semmiféle állami szervet. Az Alkotmány 61. § (1) bekezdése egyidejûleg kimondja, hogy mindenkinek joga van arra, hogy a közérdekû adatokat megismerje. A Ve. 3. § szerint, az ott meghatározott alapelveket a Ve. tárgyi hatálya alá tartozó választásban [Ve. 2. § a)–i) pontok] érintett résztvevõknek kell érvényre juttatniuk. A Ve. VI. fejezetében szabályozott választási kampány (Ve. 40–45. §) a Ve. tárgyi hatálya alá tartozó eljárás része. Az Országos Választási Bizottság megállapítja, hogy a Ve. szervi hatálya alá nem tartozó állami szervek – például az Országgyûlés, a Kormány és más közigazgatatási szervek, a bírói ügyészi szervek stb. – nem résztvevõi a Ve. tárgyi hatálya alá tartozó választási eljárásnak. A Ve. szervi hatálya alá nem tartozó állami szervek feladat- és hatáskör gyakorlása, tevékenysége nem tartozik a Ve. által szabályozott választási eljárás körébe. Ezért az állami szervek hatáskörének és feladatkörének gyakorlása, mûködése nem sorolható a Ve. 149. § o) pontban meghatározott és 40–45. §-ban szabályozott választási kampány körébe, s kampánycselekménynek sem minõsíthetõ. Az Országos Választási Bizottság nem rendelkezik hatáskörrel a választásra fordított állami és más pénzeszközök felhasználásának ellenõrzésére nézve. E pénzeszközök felhasználásának ellenõrzése a Ve. 92. § (3) bekezdésében meghatározott állami szerv hatásköri jogosítványa. Dr. Ficzere Lajos s. k., az Országos Választási Bizottság elnöke”

Source: https://magyarkozlony.hu/hivatalos-lapok/4e7c8d460934ea618b37a5e636fa9441f498c07a/dokumentumok/8a862b863686478844b7d249cd3db711819b181d/letoltes